ঘটনার তদন্তে পুলিশের গ্রেফতার ও উদ্ধার অভিযান অব্যহত থাকে। গ্রেফতারকৃত ডাকাতদের পুলিশ হেফাজতে নিয়ে ব্যাপক জিজ্ঞাসাবাদ করা হয়। পত্রিকায় প্রকাশিত খবর অনুযায়ী আসুলিয়া থানার অফিসার ইন চার্জ মোস্তফা কামাল নিশ্চিত করেছেন যে ২১ এপ্রিলের কাঠগড়ার ব্যাংক ডাকাতদল মূলত আনসারুল্লাহ বাংলা টিম নামের জঙ্গি সংগঠনের সদস্য। আর ইন্সপেক্টর তদন্ত দীপক চন্দ্র সাহার মতে, এরা তাদের কারাবন্দী নেতা-কর্মীদের জেল থেকে ছাড়ানোর লক্ষে ব্যাপক অর্থ সংগ্রহ করতে চায়। আর অর্থ সংগ্রহের মাধ্যম হিসেবে তারা ব্যাংক ডাকাতি, বড় ধরনের চুরি, ও ছিনতাইয়ের অপরাধকে বেছে নিয়েছে। ইতোপূর্বে সাভার ও আসুলিয়া এলাকায় বড় ধরনের চুরি, ছিনতাই ও বিকাশ-কেন্দ্রের দস্যুতার ঘটনাগুলোও নাকি এ ডাকাতরূপি আনসরুল্লাহ বাংলা টিমের সদস্যরাই ঘটিয়েছিল [৪]।